John van den Brom

John van den Brom (twieled fl-4 ta' Ottubru 1966) huwa eks-plejer u kowċ tal-futbol Olandiż.

 Karriera tal-logħob 
 Klabb 
Van den Brom beda l-karriera tiegħu mad-dilettanti APWC ġewwa Amersfoort qabel ma ffirma bħala plejer professjonali ma' Vitesse fl-1986. Wara seba' staġuni ma' Vitesse, fejn lagħab 225 logħba u skorja 80 gowl, ingħaqad mal-ġganti Olandiżi ta' Ajax fejn lagħab għal żewġ staġuni. Fl-1995, issieħeb mat-tim Tork ta' Istanbulspor. Huwa rritorna lura ma' Vitesse wara staġun wieħed, u qatta' ħames staġuni oħra magħhom qabel ma ffirma ma' De Graafschap għall-istaġun finali tiegħu sabiex irtira mil-logħba fl-2003.

 Internazzjonali 
Van den Brom għamel żewġ dehriet mat-tim nazzjonali Olandiż, li kienu jinkludu r-rebħa ta' 8–0 kontra Malta u r-rebħa ta' 6-0 kontra San Marino, fejn skorja gowl kontra dawn tal-aħħar.

 Karriera ta' kowċ 
L-ewwel rwol tiegħu wara l-irtirar kien bħala kowċ tat-tim tad-dilettanti ta' Bennekom, qabel ma' sar kowċ tat-tim tar-riservi ta' Ajax fid-29 ta' April 2004. Mill-2007 sal-2010 serva bħala kowċ tal-klabb żgħir tal-Eerste Divisie AGOVV Apeldoorn u rnexxielu jirbaħ post fil-playoffs għall-promozzjoni fl-aħħar staġun tiegħu fil-kariga. F'Mejju tal-2010 ġie maħtur kowċ ta' ADO Den Haag, li magħhom huwa kwalifika għall-Europa League 2011–12. F'Ġunju 2011, Van den Brom kien imsemmi bħala kowċ tal-klabb qadim tiegħu Vitesse, u għal darb'oħra rnexxielu jikkwalifika għall-Europa League.

Fid-29 ta' Mejju 2012 iffirma kuntratt bħala kowċ tat-tim Belġjan ta' Anderlecht.

 Unuri 
 Plejer 
 Eerste Divisie: 1988-89
 Eredivisie: 1993-94, 1994-95
 Johan Cruijff Shield: 1993, 1994
 UEFA Champions League: 1995

 Kowċ 
 Playoff tal-Kompetizzjoni Ewropea tal-Eredivisie: 2011, 2012
 Supercup Belġjana: 2012

 Referenzi 

 Ħoloq esterni 


Kategorija:Twieldu fl-1966
Kategorija:Nies ħajjin
Kategorija:Futbolers Olandiżi
Kategorija:Kowċis Olandiżi
Kategorija:Plejers ta' AFC Ajax
Kategorija:Plejers ta' SBV Vitesse
Kategorija:Plejers ta' De Graafschap
Kategorija:Plejers tal-Eredivisie
Kategorija:Plejers tas-Süper Lig
Kategorija:Kowċis ta' AGOVV Apeldoorn
Kategorija:Kowċis ta' ADO Den Haag
Kategorija:Kowċis ta' SBV Vitesse
Kategorija:Kowċis ta' RSC Anderlecht
Kategorija:Kowċis tal-Eredivisie
Kategorija:Kowċis tal-Ewwel Diviżjoni Belġjana